Տադասի Գոյինո

Տադասի Գոյինո (), հասարակական գործիչ, ձեռնարկատեր, բարերար, բազմակողմանի գիտնական, գրող, նկարիչ, արվեստաբան, կոմպոզիտոր, հումանիստ, Դելփիքյան միջազգային խորհրդի փոխպրեզիդենտ, WIPPII համալիր հետազոտությունների ինստիտուտի և արվեստի ակադեմիայի նախագահ, Ուտագավա դպրոցի և ընկերության  հիմնադիր նախագահ, ՀՀ գիտությունների ազգային ակադեմիայի արտասահմանյան անդամ։

Կենսագրություն 
1950 թվականի հունիսի 27 -ին Նիգատայում։ Սովորել է Տամայի միջնակարգ դպրոցում, որն ավարտելուց հետո 1969 թվականին մեկնել է Շվեդիա, որտեղ լեզուներ է սովորել Ստոկհոլմի համալսարանում։ Շրջակա միջավայրի պահպանության նպատակով 1974 թվականին ստեղծել է Ինտեգրված հետազոտությունների ինստիտուտ։

Տադասի Գոյինոյի ձեռքբերումները արվեստի, գեղագիտական դաստիարակության և անձի հոգևոր կատարելագործման ոլորտում լայն արձագանք է ստացել։

Որպես նկարիչ և արվեստագետ, Տադաշի Գոյնոն խորապես ուսումնասիրել է համաշխարհային մշակույթը, հատուկ ուշադրություն է դարձրել ճապոնական կերպարվեստին, մասնավորապես՝ փորագրության արվեստին։

1985 թվականին Տադաշի Գոյինոն ստեղծել է արվեստների ակադեմիա, որտեղ ճապոնական արվեստի հետ մեկտեղ ուսումնասիրվում է նաև չինական արվեստ։ Նա աշխարհում առաջինն էր, որը սկսել է ուսումնասիրել և զարգացնել ճապոնական ուկիո-է-փորագրության և իմպրեսիոնիզմի արվեստի փոխներթափանցման թեման՝ հենվելով Վան Գոգի և այլ նկարիչների աշխատանքների վրա։ Մեծ դեր է ունեցել ճապոնական կերպարվեստի զարգացմանը և միջազգային շրջաններում ճապոնական մշակույթի ճանաչման մեջ։

Գիտության ոլորտում Տադասի Գոյինոյի  հիմնական աշխատանքները վերաբերում են բնապահպանության հիմնախնդիրներին, բնական միջոցներով քաղցկեղի և այլ հիվանդությունների բուժման մեթոդների մշակմանը։

Նա բազմիցս եղել է Ռուսաստանի տարբեր շրջաններում, Ուկրաինայում, Անդրկովկասում, Լատվիայում։

1996 թվականին  Տադասի Գոյինոն եղել է Հայաստանում, որի ընթացքում հանդիպումներ է ունեցել ՀՀ Նախագահի, արտաքին գործերի նախարարի, Հայաստանի Գիտությունների ազգային ակադեմիայի նախագահի և Ամենայն հայոց կաթողիկոս Գարեգին Ա-ի հետ։ Գարեգին Ա-ի հետ հանդիպմանը Տադասի Գոյինոն Էջմիածնին է  նվիրել Գրիգոր Լուսավորչի դիմանկարը, որը նա նկարել էր կաթողիկոսի խնդրանքով։ Նա Հայաստանի դպրոցներին է  նվիրել 18-19-րդ դարերի մոտ 100 փորագրություն։

Տադասի Գոյինոյի ֆինանսական աջակցությամբ Սանկտ ՊետերբուրգուՄ՝ առաջին անգամ Ռուսաստանում, ստեղծվել է ամերիկյան 911 ծառայության նման փրկարարական ծառայություն՝ մարդու կյանքի ոտնձգություններից պաշտպանվելու համար։

Չեռնոբիլի վթարից տուժած երեխաներին օգնելու համար նա մշակել և իրականացնում է հատուկ ծրագիր։

Մոսկվայի և Համայն Ռուսիո պատրիարք Ալեքսի Երկրորդի հետ հանդիպման ժամանակ Տադաշի Գոյնոն Ռուս Ուղղափառ եկեղեցի|Ռուս Ուղղափառ եկեղեցուն նվիրել է իր «Կազանի Տիրամայրը»  սրբապատկերակը և զգալի գումար՝ Քրիստոս Փրկիչ տաճարի վերակառուցման համար։

Տադասի Գոյինոն պարգևատրվել է Մայր Աթոռ Ս.Էջմիածնի (1994) և Ռուս ուղղափառ եկեղեցու (1995) խաղաղության և միջազգային մի շարք գիտական կազմակերպությունների ոսկե մեդալներով։

Անդամակցություն 
ՀՀ գիտությունների ազգային ակադեմիայի արտասահմանյան անդամ
Ռուսաստանի բնական գիտությունների ակադեմիայի արտասահմանյան անդամ
Գեղարվեստի ակադեմիայի անդամ
Լոնդոնի դիվանագիտական ակադեմիայի անդամ
Համաշխարհային գրական ակադեմիայի անդամ
Լատվիայի գեղարվեստի ակադեմիայի պատվավոր դոկտոր

Ծանոթագրություններ

Արտաքին հղումներ 
Тадаши Гоино
Японский учёный, художник, эколо